hotchpotch/miracl-hf-unified huggingface dataset:
Hr. Ms. Utrecht (1898)
Hr.Ms. Utrecht oli Alankomaiden kuninkaallisen laivaston Holland-luokan panssarikansiristeilijä.
Alus tilattiin Amsterdamin telakalta ja sen köli laskettiin vuonna 1897. Alus laskettiin vesille 14. heinäkuuta 1898 ja se otettiin palvelukseen 1. maaliskuuta 1901.
Alus lähti 6. toukokuuta 1901 merikadettien koulutuspurjehdukselle Välimerelle. Matkalla se vieraili Cadizissa, La Speziassa, Napolissa ja Toulonissa. Matkan päättyessä alus palasi Flushingiin 22. heinäkuuta.
Vuonna 1902 alus lähetettiin "Hr. Ms. Koningin Regentesin" kanssa Venezuelaan ja ne saapuivat La Guairaan 2. huhtikuuta. Ennen alusten saapumista Venezuelan laivasto oli toistuvasti tarkastanut Alankomaiden ja Antillien lippujen alla purjehtineita kauppa-aluksia. Alankomaiden laivaston alusten läsnäolo esti toiminnan jatkumisen.
"Utrecht" ja "Gelderland" ajoivat puutteellisten merikarttojen vuoksi karille 6. heinäkuuta 1904 lähellä Aroes Lampoejangia Etelä-Sumatralla. Alukset kunnostettiin Surabayalla ja Singaporessa. "Utrecht" osallistui 18. syyskuuta karille ajaneen Koninklijke Paketvaart Maatschappij:n "Van Outschoornin" pelastustöihin.
Alus aloitti 17. kesäkuuta 1905 sisaralustensa "Gelderlandin" ja "Noordbrabantin" kanssa paluumatkan Alankomaihin. Matkalla alukset vierailivat Tanjung Priokissa, Mahéssa, Perimissä, Port Saidissa, Algerissa ja Tangerissa ennen saapumistaan Den Helderiin 30. elokuuta.
ALus lähti 1. syyskuuta 1909 Surinamista laivastovierailulle New Yorkiin, jossa se osallistui Hudson-Fulton juhlallisuuksiin. Juhla järjestettiin Hollannin Itä-Intian komppanian "Halve Maenilla" Amerikkaan saapuneen Henry Hudsonin ja Robert Fultonin suunnitteleman vuonna 1809 vesillelasketun höyrylaivan kunniaksi. Alus osallistui juhlallisuuksissa Hudson-joella järjestettyyn laivastokatselmukseen, jonka aikaan aluksen miehistö pukeutui 1600-luvun merimiespukuihin purjehtien Amsterdamin telakan valmistamalla "Halve Maenin" kopiolla. Aluksen kopio lahjoitettiin juhlatoimikunnan puheenjohtajalle. Kopio kuitenkin tuhoutui jonkin aikaa myöhemmin tulipalossa.
Alus lähti 25. huhtikuuta 1910 Paramaribosta Buenos Airesiin osallistuakseen Argentiinan itsenäisyyden 100-vuotis juhlallisuuksiin. Se osallistui 21. toukokuuta laivastokatselmukseen Buenos Airesissa. Alus aloitti 2. heinäkuuta paluumatkan vieraillen Brasiliassa ja Grenadassa. Se saapui 26. elokuuta Surinamiin.
Alus poistettiin palveluksesta vuonna 1913.
Dave Arneson
Dave Arneson (1. lokakuuta 1947 – 7. huhtikuuta 2009) oli yhdysvaltalainen roolipelisuunnittelija, joka on kehittänyt Dungeons & Dragons -pelin yhdessä Gary Gygaxin kanssa 1970-luvulla.
Arneson ja Gygax tutustuivat Gen con -pelitapahtumassa vuonna 1970. Dungeons & Dragonsin lisäksi hän julkaisi muitakin roolipelejä, perusti oman pelialan yrityksen ja opetti pelisuunnittelua Full Sail Universityssä Floridassa. Hän opetti myös matematiikkaa vapaaehtoispohjalta peruskouluissa käyttäen apuna monisivuisia noppia.
Arneson kuoli syöpään 7. huhtikuuta 2009.
Ritva Valkeinen
Ritva Anneli Valkeinen (s. 4. tammikuuta 1965 Jyväskylä) on aktiiviuransa päättänyt suomalainen aitajuoksija. Hän edusti vuodesta 1986 lähtien Turun Urheiluliittoa ja hänen valmentajanaan toimi Veikko Lahtinen.
Kalevan kisoista Valkeinen saavutti 100 metrin aitajuoksussa kultaa vuonna 1984 ja kaksi pronssia vuosina 1981 ja 1983, 400 metrin aitajuoksusta hopeaa vuonna 1985 sekä seitsenottelusta pronssia vuonna 1984. Sisäratojen SM-kilpailuista hän saavutti 60 metrin aitajuoksusta hopeaa vuonna 1983 sekä pronssia vuonna 1981.
Virallisissa kilpailuissa hän ei ole esiintynyt vuoden 1987 jälkeen.
Riitta Manninen
Riitta Helena Manninen (s. 11. tammikuuta 1957 Kärsämäki) on aktiiviuransa päättänyt suomalainen aitajuoksija. Hän edusti Kärsämäen Katajaa ja harjoitteli itsenäisesti ilman valmentajaa.
Kalevan kisoista Manninen saavutti 400 metrin aitajuoksusta kolme pronssia vuosina 1982, 1983 ja 1985. Virallisissa kilpailuissa hän ei ole esiintynyt vuoden 1988 jälkeen.
David Gilbert
David Brown Gilbert (s. 12. kesäkuuta 1981 Derby, Yhdistynyt Kuningaskunta) on englantilainen snooker-ammattilainen. Gilbert pääsi vuonna 2015 UK Championshipissä loppuotteluun, jossa hän hävisi John Higginsille erin 10-5. Hän teki ensimmäisen 147 pisteen maksimibreikin vuonna 2015.
Neue Deutsche Welle
Neue Deutsche Welle (NDW, ) on saksalaisen rockmusiikin tyylilaji, joka tulee alun perin post-punk sekä uusi aalto -tyylilajeista, jossa on myös elektronisen musiikin vaikutteita. Termiä ”Neue Deutsche Welle” käytettiin alun perin Burkhardt Seilerin levykaupan mainoksessa saksalaisessa "Sounds"-lehdessä elokuussa vuonna 1979 ja sen jälkeen toimittaja Alfred Hilsbergin artikkelissa ”Neue Deutsche Welle — Aus grauer Städte Mauern” (”Uusi saksalainen aalto — harmaiden kaupunkien muureilta”), joka julkaistiin "Sounds"-lehdessä lokakuussa vuonna 1979. Ehkä yksi tunnetuimmista Neue Deutsche Welle -yhtyeistä on Länsi-Saksasta tullut Nena, joka on tunnettu maailmanlaajuista suosiota 1980-luvulla saaneesta kappalestaan ”99 Luftballons”.
Zaz (albumi)
Zaz on ranskalaisen laulajan Zazin debyyttistudioalbumi, joka julkaistiin 10. toukokuuta 2010 levy-yhtiöllä Play On. Se tuotti kaksi hittisingleä: ”Je veux” sekä ”Le long de la route”, joka saavutti suosiota Belgiassa. Albumi itsessään oli kaupallinen menestys, saavuttaen listojen kärjen frankofonisissa maissa.
MTV (suoratoistopalvelu)
mtv (aiemmin "MTV3 Katsomo", "Katsomo" ja "MTV Katsomo") on MTV:n vuonna 2009 perustama ilmaiskanavien yhteinen suoratoistopalvelu. Palvelun edeltäjä oli nimeltään "MTV3 netti-tv".
Palvelusta voi katsoa osaa kanavalla näytetyistä ohjelmista jälkikäteen tai niiden esittämishetkellä. Vuoteen 2017 asti MTV Katsomossa oli mahdollista katsoa myös maksullisia ohjelmia, kuten televisiosarjojen ennakkonäytöksiä sekä erilaisia live- ja urheilutapahtumia. Helmikuussa 2017 maksullinen sisältö siirtyi uuteen C More -suoratoistopalveluun. Huhtikuussa 2018 suoratoistokanavat siirtyivät Katsomosta C Moreen.
Marraskuussa 2018 MTV Katsomon nimeksi tuli "mtv" ja osoitteeksi "mtv.fi". Aikaisempi "mtv.fi" (vuosina 1995–2013 "mtv3.fi") muuttui muotoon "mtvuutiset.fi".
Recto Verso
Recto Verso on ranskalaisen laulajan Zazin toinen studioalbumi, joka julkaistiin 10. toukokuuta 2013 levy-yhtiöllä Play On. Se oli Zazin ensimmäinen albumi kolmeen vuoteen hänen eponyymin debyyttialbumin jälkeen, joka julkaistiin vuonna 2010. "Recto Verso" tuotti kolme singleä: ”On ira”, ”Si” ja ”Gamine”. Albumin nimellä viitataan Zazin luonteen kahteen eri puoleen, joita hän halusi ilmaista albumin musiikilla.
Satu Suikkari-Kleven
Satu Suikkari-Kleven on suomalainen diplomaatti. Hän on Suomen suurlähettiläs Thaimaassa Bangkokissa 1. syyskuuta 2016 lähtien. Hän aloitti ulkoministeriön palveluksessa vuonna 1998. Suikkari-Kleven on valtuutettu toimimaan myös Kambodžassa
Suikkari-Kleven toimi ennen Bangkokiin siirtymistään kansainvälisen oikeuden yksikön päällikkönä ulkoministeriön oikeuspalvelussa. Aikaisemmin hän on työskennellyt muun muassa ulkoministeriön poliittisella osastolla YK:n turvallisuusneuvostotiimin vetäjänä ja ihmisoikeuspolitiikan yksikössä.
Suomen edustustoissa Suikkari-Kleven on palvellut Oslon suurlähetystössä ja YK-edustustossa New Yorkissa. Lisäksi hän on työskennellyt muun muassa Euroopan neuvoston ihmisoikeuskomissaarin toimistossa Strasbourgissa sekä YK:n pakolaisjärjestössä UNHCR:ssä Genevessä ja Afganistanin toimistossa.
Laura Kansikas-Debraise
Laura Kansikas-Debraise on suomalainen diplomaatti. Hän on Suomen suurlähettiläs Egyptissä Kairossa 1. helmikuuta 2017 lähtien. Hänet on valtuutettu toimimaan Suomen edustajana myös Arabiliitossa.
Ennen Kairoon siirtymistään Kansikas-Debraise työskenteli vientivalvontayksikön päällikkönä ulkoministeriön taloudellisten ulkosuhteiden osastolla ja on aiemmin työskennellyt muun muassa suurlähettilään sijaisena Wienissä ja Suomen Etyj-puheenjohtajuustiimin kansliapäällikkönä sekä Suomen EU-edustustossa Brysselissä.
Maria Serenius
Maria Serenius on suomalainen diplomaatti. Hän oli viimeisenä palveluksenaan ulkoministeriön palveluksessa Suomen suurlähettiläs Latvian Riiassa 1. syyskuuta 2008 lähtien ja jäi eläkkeellä syksyllä 2012. Hän aloitti ulkoministeriössä vuonna 1975.
Ennen Riikaan siirtymistä Serenius työskenteli Egyptissä, Japanissa, Sri Lankassa ja Sveitsissä. Vuosina 1997–2001 hän oli Suomen pääkonsuli Los Angelesissa. Lisäksi hän on työskennellyt ulkoasiainministeriössä kotimaassa osastopäällikkönä Afrikan ja Lähi-idän osastolla ennen siirtymistään 2004 Turkkiin Ankaran suurlähettilääksi.
Necrolestes
Necrolestes (nimen merkitys: ”haudankaivaja”) on sukupuuttoon kuollut nisäkkässuku, jota tavattiin 16 miljoonaa vuotta sitten varhaisella mioseenilla. Sen on heimonsa Necrolestidae ainoa suku. "Necrolestes" on viimeinen tunnettu Dryolestidan jäsen.
"Necrolestes" saattoi kasvaa 15 senttiä pitkäksi. Koska eläimellä oli monia hienoja hampaita, on ajateltu että "Necrolestes" söi hyönteisiä tai matoja. Leuan kärki oli oudosti ylöspäinkääntynyt ja muodosti ehkä lihaisen ulokkeen joka toimi herkkänä tuntoelimenä jolla eläin etsi ruokansa, ehkä hieman kuten nykyisen tähtikuonokontiaisen nenäreikiä ympäröivä monimutkainen tuntosarvien kehä. On myös mahdollista että se eli kaivautuen maan alle, mistä sen nimikin juontuu.
"Necrolestesin" luurangosta tunnetaan kolmasosa, sisältäen suurimman osan kalloa. Patagoniasta Santa Cruzin muodostumasta on löydetty useiden yksilöiden irrallisia luita.
Suku "Necrolestes" koostuu kahdesta lajista: "N. patagonensis" ja "N. mirabilis". "Necrolestes" kuvattiin alun perin istukallisena hyönteissyöjänä vuonna 1891 ja luokiteltiin myöhemmin metateeriksi. Paremmat löydöt ovat johtaneet nykyiseen luokitteluun Dryolestidassa. Vuonna 2012 päättyneessä "Necrolestesin" taksonomisessa tutkimuksessa se sijoitettiin Meridiolestidaan "Cronopio" läheisenä sukulaisena.
Rougier, Wible, Beck ja Apesteguía (2012):
For Love of the King
For Love of the King on Oscar Wilden nimissä 1920-luvun alussa julkaistu näytelmä. Todellisuudessa sen on kirjoittanut irlantilaissyntyinen Mabel Cosgrove. Cosgrove avioitui burmalaisen diplomaatin kanssa ja käytti myöhemin nimeä Chan Toon ja palattuaan Eurooppaan esiintyi Arakanin prinsessana ja ansaitsi elantonsa kirjailijana, toimittajana ja huijarina.
Näytelmä paljastui huijaukseksi 1920-luvun puolivälissä, ja se ja sen kirjoittaja Mabel Cosgrove/Chan Toon unohtuivat. Näytelmä sisältyy muun muassa Methuenin julkaisemiin Wilden koottuihin teoksiin vuodelta 1922.
Helsingin itsenäinen evankelisluterilainen seurakunta
Helsingin itsenäinen evankelisluterilainen seurakunta (entinen Helsingin vapaa evankelisluterilainen seurakunta) on Suomen evankelisluterilaiseen seurakuntaliittoon kuuluva seurakunta Helsingissä. Seurakunnan jumalanpalvelukset järjestetään Suomen Luther-säätiön Koinonia-keskuksessa.
Seurakunnan toiminta alkoi 1940-luvulla, mutta se merkittiin yhdistysrekisteriin vasta 29. joulukuuta 1958. Seurakunnan nimi oli aiemmin "Helsingin vapaa evankelisluterilainen seurakunta", mutta se vaihtoi nimensä nykyiseen muotoonsa vuosien 2013 ja 2014 vaihteessa. Aiempi nimi oli aiheuttanut sekaannuksia, kun seurakunnan luultiin kuuluvan vapaisiin suuntiin. Vuonna 2016 seurakunta alkoi pitää Helsingin jumalanpalveluksiaan Luther-säätiön Koinonia-keskuksen tiloissa.
Seurakunnan toiminta-alueena on pääkaupunkiseutu, erityisesti Helsinki ja Järvenpää, joissa molemmissa pidetään säännöllisiä jumalanpalveluksia. Seurakunta järjestää lisäksi lasten kerhoja, nuorteniltoja, raamattupiirejä ja lauluiltoja. Seurakunnalla oli vuonna 2010 150 jäsentä.
Men si tarsil
Men si tarsil (Etsit minua) bulgarialaisen pop-folk -laulaja Andrean toinen studioalbumi. Se julkaistiin vuonna 2009 levymerkillä Payner.
Ys (pelisarja)
Ys on japanilaisen Nihon Falcomin roolipelien sarja kotitietokoneille ja pelikonsoleille.
Nimi on peräisin myyttisestä ranskalaisesta kaupungista Ys.
Google Map Maker
Google Map Maker oli vuosina 2008–2017 toiminut verkkopalvelu, jonka avulla rekisteröityneet käyttäjät pystyivät muokkaamaan Google Mapsin karttoja. Google avasi Map Makerin vuonna 2008, jotta vapaaehtoiset käyttäjät voisivat korjata Google Mapsin puuttuvia ja vanhentuneita karttoja. Map Makeriin tehdyt muokkaukset vaativat riittävän monen käyttäjän hyväksynnän päästäkseen Google Mapsiin kaikkien näkyville. Huhtikuussa 2015 Google joutui sulkemaan palvelun epäasiallisten karttamuokkausten takia. Map Maker avattiin uudelleen elokuussa 2015. Saatuaan integroitua monia Map Makerin tärkeitä ominaisuuksia Google Mapsiin Google sulki palvelun maaliskuun 2017 lopussa.
Pyhäkön Lamppu
Pyhäkön Lamppu () on Suomen evankelisluterilaisen lähetyshiippakunnan ja Suomen Luther-säätiön julkaisema lehti. Lehteä on julkaistu vuodesta 2001 lähtien.
Auringonpimennys (vuoden 1981 elokuva)
Auringonpimennys () on vuonna 1981 ensi-iltansa saanut Bertrand Tavernierin ohjaama ranskalainen satiirinen mustan komedian elokuva, jonka pääosia näyttelevät Philippe Noiret, Isabelle Huppert ja Jean-Pierre Marielle.
"Auringonpimennys" perustuu yhdysvaltalaisen Jim Thompsonin rikosromaaniin "Pottsville 1280" (, 1964), jonka pohjalta Bertrand Tavernier ja Jean Aurenche sovittivat elokuvan käsikirjoituksen. Romaanista poiketen elokuvan tarina sijoittuu 1930-luvun Ranskan Länsi-Afrikan pikkukaupunkiin eikä 1910-luvun texasilaiseen öljykaupunkiin Yhdysvalloissa. Elokuvan tuottajina olivat Henri Lassa ja Adolphe Viezzi. "Auringonpimennys" oli ehdokkaana muun muassa parhaan elokuvan Césarin ja parhaan vieraskielisen elokuvan Oscarin saajaksi.
"Auringonpimennys" sijoittuu vuoden 1938 Ranskan Länsi-Afrikkaan ja kertoo pikkukaupungin avuttomasta poliisipäälliköstä Lucien Cordierista (Philippe Noiret), joka muuttuu tunteettomaksi tappajaksi, ja tämän ärhäkästä rakastajattaresta Rose Marcaillousta (Isabelle Huppert).
"Auringonpimennys" kuvattiin Senegalissa keväällä 1981. Elokuvan tuotantoyhtiöinä olivat Les Films de la Tour, Films A2 ja Little Bear.
"Auringonpimennys" sai ensi-iltansa Ranskassa 4. marraskuuta 1981 ja Suomessa 30. syyskuuta 1982. Elokuvan teatterilevittäjinä olivat Ranskassa Parafrance Films ja Suomessa Dianafilmi Oy. Elokuva keräsi Ranskassa teatterikierroksensa aikana 2 199 309 katsojaa ja oli 16. katsotuin elokuva vuonna 1981. Elokuva oli Suomessa 101. katsotuin elokuva 10 863 hengen katsojamäärällään vuonna 1982.
Rotten Tomatoes -sivuston mukaan 83% kriitikoista on antanut elokuvalle positiivisen arvosanan 7,5/10 keskiarvolla. Keräys perustuu kuuteen arviointiin. 1 239 käyttäjästä 82% on antanut elokuvalle positiivisen arvosanan 3,8/5 keskiarvolla. Internet Movie Databasen 3 831 käyttäjää on antanut elokuvalle keskiarvon 7,7/10.
"Auringonpimennys" julkaistiin Ranskassa DVD:lle 13. maaliskuuta 2001.
Kara Mustafa pašša
Kara Mustafa pašša voi tarkoittaa esimerkiksi seuraavia henkilöitä:
Humalanvieraat
Humalanvieraat ("Cuscuta") on kiertokasvien heimon suku, johon kuuluu noin 170 lajia. Niitä tavataan lähinnä Etelä- ja Pohjois-Amerikassa, mutta useita lajeja kasvaa myös Aasiassa ja Euroopassa. Suomessa tavataan humalanvierasta, ja vieraina myös kaksi muutakin suvun lajia, amerikanvieras ("Cuscuta campestris") ja nurmivieras ("Cuscuta epithymum").
Humalanvieraat ovat keltaisia tai punertavia köynnöksiä, jotka kietoutuvat isäntäkasvin ympärille ja imevät siitä nestettä ja ravintoa.
Pump Up the Volume
Pump Up the Volume on brittiläisen elektronista musiikkia esittäneen yhtyeen M|A|R|R|S:in vuonna 1987 julkaisema kappale. Kappaleesta vastasivat pääasiassa Martin Young ja kaksi yhtyeen ulkopuolista DJ:tä, CJ Mackintosh (skrätsäys) ja Dave Dorrell (samplejen valinta). Suurin osa sampleista oli lyhyitä lentäviä lauseita, esimerkiksi Eric B. & Rakimilta (”pump up the volume, dance”) ja Criminal Element Orchestralta (”put the needle on the record”). Bassolinja on lähes ainoa teoksen osa joka ei ole sample jostain muualta.
Roland Gustafsson
Roland Gustafsson on Ruotsin Missionsprovinsenin lähetyspiispa. Hänet vihittiin Göteborgissa piispaksi 27. maaliskuuta 2010.
Arne Olsson
Arne Olsson on Ruotsin Missionsprovinsenin ensimmäinen lähetyspiispa. Hänet vihittiin Göteborgissa piispaksi 5. helmikuuta 2005. Vuonna 2010 hänen seuraajakseen vihittiin Roland Gustafsson.
Juovakeltti
Juovakeltti ("Mugil cephalus") on kelttikaloihin kuuluva kalalaji.
Juovakeltti on hopeanvärinen, pitkulainen kala, joka kasvaa noin puoli metriä pitkäksi.
Juovakelttejä elää sekä merivedessä, makeassa vedessä että murtovedessä.
Juovakelttejä tavataan laajoilla alueilla trooppisilla, subtrooppisilla ja lauhkeilla alueilla.
Jumalpeli
Jumalpeli () on videopelien lajityyppi, joka on elämäsimulaattorien yksi lajityyppi.
Lajityypissä pelaajalla on huomattavia kykyjä muokata maastoa (Populous) tai elävien olioiden genetiikkaa (Spore). Lajityypissä on usein myös reaaliaikaisen strategiapelin ominaisuuksia.
Lajityypin katsotaan saaneen alkunsa Peter Molyneuxin Populous-pelistä.
Myöhempiä Molyneuxin kehittämiä pelejä tässä lajityypissä ovat Black & White ja Godus.
Populous II: Trials of the Olympian Gods
Populous II: Trials of the Olympian Gods on Bullfrogin kehittämä jatko-osa Populous-pelille. Peli on julkaistu vuonna muun muassa Amigalle ja Atari ST:lle.
Peli on Peter Molyneuxin suunnittelema jumalpeli kuten edeltäjäkin, mutta on monipuolisempi toiminnoissaan.
CU Amiga -lehti on antanut pelille arvosanan 97%.
Anna Elina Isoaro
Anna Elina Isoaro (s. 1981) on tamperelainen runoilija. Isoaro on työskennellyt myös sanataideohjaajana. Isoaron esikoisteos oli nimeltään "Puolen mantereen kerhossa". Isoaro voitti Runo-Kaarina-palkinnon vuonna 2011.
Luonnontieteellinen museo (museotyyppi)
Luonnontieteellinen museo on museotyyppi, joka tallettaa näytteitä luonnosta. Luonnontieteellisten museoiden ala voi olla eläintiede, kasvitiede paleontologia tai geologia. Ne keräävät alaltaan luontonäytteitä ja havaintoja luonnosta. Luonnontieteellisen museon tutkimus voi vaihdella esimerkiksi eliölajin kannan kehityksen dokumentoinnista taksonomiseen tutkimukseen.
Luonnontieteelliset museot ovat museoita, jotka tallettavat luonnosta kerättyjä näytteitä tai siitä tehtyjä havintoja. Luonnontieteellisten museoiden ala on yleensä joko eläintieteellinen, kasvitieteellinen tai geologinen tai joku näiden yhdistelmä.
Luonnontieteellisten museoiden kokoelma liittyy aina luontoon. Ne keräävät sekä näytteittä luonnosta että luonnosta tehtyjä havaintoja. Keräämisen kohde voi olla eläintiede, kasvitiede, paleontologia ja geologia. Museotutkimuksen pääpaino on erityisesti eliöiden ja niiden ympäristön muutosten dokumentoinnissa. Luonnontieteellisten kokoelmien keräämisessä joudutaankin olemaan pitkäjänteisiä ja järjestelmällisiä, jotta samasta eliöstä saadaan selvile tarpeeksi suuri näytemäärä.
Luonnontieteellisten museoiden erityispiirre, että ne joutuu keräämään aineistoa jatkuvasti tutkimuksen kattavuuden takia. Niitä säilytetään sekä kantojen vaihtelun että taksonomisen tutkimuksen takia. Luonnontieteellisten museoiden kokoelman kerääminen poikkeaa muista museoista, sillä niissä keskiössä ovat maastotöiden yhteydessä otetut näytteet ja kansainvälinen näytevaihto. Jonkin verran luonnontieteelliset museot saavat myös lahjoituksia ja lisäksi kuolleena tavattuja eläimiä. Havaintoaineiston keräämiseen osallistuu lisäksi usein aktiivisia luontoharrastajia.
Luonnontieteellisten museoiden kokoelmat ovat niin laajoja, että jokaisen yksittäisen näytteen tarkka dokumentointi muiden museoiden tapaan on mahdotonta. Näytteet kuitenkin pyritään varustamaan etiketein, jossa kerrotaan näytteen löytöpaikka ja -aika sekä muita keräystietoja.
Mega Lo Mania
Mega lo Mania (myös Mega-Lo-Mania) on Sensible Softwaren kehittämä videopeli. Peli julkaistiin Amigalle.
Peli on julkaistu nimellä Tyrants: Fight Through Time pohjois-amerikassa ja nimellä japanissa.
Peli tukee SNES-hiirtä SNES-alustalla.
Peli on saanut 91% Amiga Format -lehden arvostelussa.
Peli on saanut 90% Amiga Power -lehden arvostelussa.
Peli on saanut 93% CU Amiga -lehden arvostelussa.
Turun ruotsalainen yhteiskoulu
Turun ruotsalaisen yhteiskoulu eli Åbo Svenska Samskola, lempinimeltään "Samsis", oli Turussa vuonna 1888 perustettu ruotsinkielinen yksityiskoulu sekä poika- että tyttöoppilaille. Koulu oli kahdeksanvuotinen oppilaitos, ja ensimmäiset ylioppilaat valmistuivat vuonna 1896. 1970-luvun peruskoulu-uudistuksessa koulu yhdistettiin Svenska Klassiska Lyceumin ja Åbo Svenska Flicklyceumin kanssa. Yhdistettyjen koulujen lukio-opetus erotettiin Katedralskolan i Åboon ja yläasteopetuksesta syntyi S:t Olofsskolan.
Koulu muutti vuonna 1910 sitä varten rakennettuun taloon osoitteeseen Torninkatu 4. Jugendrakennus on valmistunut vuonna 1909 tai 1910. Turun ruotsalaista yhteiskoulua varten rakennetun talon on suunnitellut Wivi Lönn, joka oli Suomen ensimmäinen naisarkkitehti, joka toimi itsenäisenä ammatinharjoittajana.
Nykyään rakennuksessa toimivat Puolalan koulun luokkien 7 - 9 kielten, musiikin, kuvataiteen ja käsityön opetus sekä Puolalanmäen lukion musiikinluokat, bänditilat sekä soitinvarasto opiskelijoiden soittimille.
Pramac Racing
Pramac Racing on italialainen 2002 perustettu ratamoottoripyöräilytalli. Se on kilpaillut MotoGP luokassa perustamisesta lähtien. Talli aloitti kilpailemisen aluksi nimellä Pramac Honda Racing, kunnes kaudesta 2005 lähtien se on toiminut Ducatin satelliittitallina. Mika Kallio ajoi tallissa kausina 2009–2010.
Pramac Racing osallistui MotoGP kauteen 2002 Honda NSR500 pyörällä, kuljettajanaan Tetsuya Harada. Kesken kauden syyskuussa Pramac teki kolmivuotisen sopimuksen Max Biaggin ja Hondan kanssa. Kuitenkin kaksi kuukautta myöhemmin Pramac ja Honda sopivat Biaggin ajavan Honda Pons tallissa ollen edelleen Pramacin kanssa sopimuksessa. Harada oli loppupisteissä sijalla 17., ollen parhaimmillaan kahdeksas portugalin kilpailussa.
Toisella kaudellaan Pramac jatkoi Hondan pyörällä nyt Honda RC211V:llä, jota ajoi Makoto Tamada. Hän oli edellisellä kaudella sijoittunut neljänneksi japanin MFJ Superbikessa. Tamada ajoi ensimmäisellä MotoGP kaudellaan kokonaispisteissä yhdenneksitoista. Hän sijoittui parhaimmillaan kolmanneksi Brasiliassa ja oli sitä ennen neljäs Mugellossa.
Kaudella 2004 Pramac teki yhteistyötä Pons Racingin kanssa kilpaillen nimellä Camel Honda. Pramac palasi omana tallina takaisin kaudeksi 2005 ja saivat käyttöönsä Ducatin tehdastallin edelliskauden pyörän. Roberto Rolfo siirtyi tallin ainoaksi kuljettajaksi 250 kuutioisten sarjasta. Rolfo oli loppupisteissä kahdeksastoista ollen parhaimmillaan kymmenes Britannian kilpailussa.
Pramac jatkoi yhteistyötä Ducatin kanssa ja sai käyttöönsä kaudeksi 2006 Ducatin tehdastallin pyörät. Pramac ajatti ensimmäistä kaksi kuljettajaa kauden aikana. José Luis Cardoso siirtyi Superbike sarjasta Pramaciin. Hän oli sitä ennen ajanut vaihtelevasti MotoGP:ssä ja 250 kuutioisten sarjassa. Toisena kuljettajana nähtiin Kawasakilta talliin siirtynyt Alex Hofmann. Menestystä ei tullut edellisten kausien tapaan, kun Cardoso ajoi parhaimmillaan yhdenneksitoista Assenissa, kärsien pääosin teknisistä ongelmista läpi kauden. Hofmann sen sijaan onnistui ajamaan Pramacin tasaisemmin maaliin ja oli parhaimmillaan kymmenes Assenin kilpailussa. Iván Silva ajoi tallille kolme kilpailua Hofmannin kärsittyä käsivammasta.
Nihon Falcom
Nihon Falcom () on japanilainen videopelien kehittäjä, joka on perustettu vuonna .
Yhtiö on keskittynyt roolipelien kehitykseen.
Yhtiön huomattavia pelejä ovat:
"Dragon Slayer" -sarjasta on haarautunut muita pelisarjoja kuten "Legend of Heroes", "Xanadu", "Sorcerian" ja "Lord Monarch" -sarjat omine jatko-osineen.
Zorro (vuoden 1986 videopeli)
Zorro on vuonna 1986 julkaistu samannimiseen hahmoon perustuva videopeli. Pelin julkaisi U.S. Gold ZX Spectrumille. Brittiläinen Americana Software ja espanjalainen Erbe Software S.A. julkaisivat pelin uudelleen samalle pelialustalle.
Blohm &amp; Voss P.188
Blohm & Voss P.188 oli saksalaisen Blohm & Vossin lentokonesuunnitteluosaston kehittämä nelimoottorinen suihkupommikone.
P.188-projekti käynnistyi vuonna 1943, ja konetyypistä tuli edistyksellisin Blohm & Vossin suunnittelema pommikone. P.188:n kaikkien versioiden siivet olivat ulkomuodoltaan erikoiset: niiden nuolikulma alkoi tyvessä positiivisena, mutta muuttui siipipuoliskon keskellä negatiiviseksi. Muuttuva nuolikulma sai siivet muistuttamaan päältä katsottuna W-kirjainta. Lisäksi siipien kohtauskulmaa olisi ollut mahdollista muuttaa 3–12 asteen välillä esimerkiksi lentoonlähtöä varten. Kohtauskulmasta tehtiin säädettävä pääasiassa pienentämään siiveen negatiivisen nuolikulman aiheuttamaa kiertovaikutusta.
Siipien rakenne olisi ollut pääasiassa duralumiinia laskusiivekkeiden ja peräsinpintojen ollessa puurakenteiset. Osa koneen polttoainekapasiteetista oli sijoitettu siipeen. Voimalaitteina olisi ollut neljä 9,95 kilonewtonin Junkers Jumo 004C -suihkumoottoria.
Luettelo Nihon Falcomin videopeleistä
Tämä on luettelo Nihon Falcomin kehittämistä videopeleistä.
Spotlight Awards
Spotlight Awards (GDC) oli vuosittainen videopelialan palkintotapahtuma, jonka Game Developers Conference järjesti vuosina 1997–1999. Palkinnon on korvannut vuodesta 2001 alkaen järjestetty Game Developers Choice Awards.
Murder in the First
Murder in the First voi viitata seuraaviin:
Hinta.fi
Hinta.fi on suomalainen hintavertailusivusto, jossa käyttäjä voi verrata tuotteita hinnan, toimitusnopeuden ja arviointien perusteella. Lisäksi tuotteiden hintakehitystä voi seurata hintaseurantatyökalulla halutulla aikavälillä jopa päivän tarkkuudella. Kuvaajasta voi tarkastella halvimman, keskimääräisen ja kalleimman hinnan ohella myös yksittäisten kauppojen hintatietoja. Hinta.fi keskittyy teknisiin tuotteisiin ja siihen liittyminen on kaupoille ilmaista.
Sivusto lanseerattiin vuonna 2012 ja sivustolla listataan hinnat 73 kaupasta. Sivustolla vierailee viikoittain noin 50 000 kävijää, aktiivisia tuotteita on lähes 500 000 ja yksittäisiä hintoja noin 1 800 000.
Palvelun omistaa Suomen Hintavertailu Oy, joka on itsenäinen yritys. Hinta.fi on alun perin lähtöisin tietotekniikka-aiheiselta Muropaketti-sivustolta, jossa se oli oma osionsa. Vuodesta 2016 lähtien Hinta.fi toiminut itsenäisenä sivustona.
Tekniikkaan keskittyvä Hinta.fi lanseerattiin 10. lokakuuta vuonna 2012 Muropaketin Hintavertailuna osaksi tietotekniikka-aiheista Muropakettia. Aluksi sivusto toimi osoitteessa hintavertailu.muropaketti.com.
7. heinäkuuta vuonna 2014 Muropaketin Hintavertailu muutti osoitteeseen hinta.fi. Samassa yhteydessä sivuston brändiä muutettiin siten, että Hinta.fi:stä tuli ensisijainen nimi, vaikka palvelu tunnettiin edelleen Muropaketin Hintavertailuna.
Yhteistyö Otavamedia Oy:n omistaman Muropaketti-sivuston kanssa päättyi 1. tammikuuta vuonna 2016 ja palvelu jatkoi itsenäisenä sivustona Hinta.fi-nimellä.
Hr. Ms. Koningin Wilhelmina der Nederlanden
Hr. Ms. Koningin Wilhelmina der Nederlanden oli Alankomaiden kuninkaallisen laivaston panssarikansiristeilijä.
Alus tilattiin Amsterdamin telakalta ja sen köli laskettiin vuonna 1891. Alus laskettiin vesille 22. lokakuuta 1892 ja se otettiin palvelukseen 17. huhtikuuta 1894.
Alus oli 99,8 metriä pitkä ja sen leveys oli 14,91 ja syväys 6,07 metriä. Aluksen uppouma oli 4 530 tonnia. Aluksen propulsiojärjestelmä tuotti 4 600 ihp:tä, mikä mahdollisti 15,8 solmun maksiminopeuden.
Aluksen suojana oli 5 senttimetrin panssarikansi ja sen pääaseena oli 11 tuuman tykki. Apuaseina oli 8,2 tuuman ja kaksi 6,7 tuuman tykkiä.
Alus oli 14. heinäkuuta – 2. elokuuta avomerikokeissa Pohjanmerellä ja Atlantilla. Kokeiden aikana alus ajoi 19. heinäkuuta karille Harssenssin saaren edustalla lähtiessään Den Helderistä. Onnetomuuden syynä oli höyrykoneen pettäminen. Ennen aluksen lähtöä Hollannin Itä-Intiaan kuningatar Wilhelmina ja kuningataräiti vierailivat aluksella 12. syyskuuta 1894.
Alus lähti 10. joulukuuta 1896 Bataviasta laivastovierailulle Kiinaan, Koreaan, Japaniin ja Filippiineille.
Vuonna 1900 alus lähetettiin boksarikapinan alettua yhdessä "Hr. Ms. Piet Heinin" ja "Hr. Ms. Hollandin" kanssa Shanghaihin suojaamaan eurooppalaisia ja Alankomaiden etuja. "Hollandilta" maihin lähetetty sotilasosasto osallistui Ranskan Shanghain hallinta-alueen suojaamiseen, missä oli pääosa Shanghain alueen alankomaalaisista. Osasto lähti paluumatkalle Hollannin Itä-Intiaan 9. lokakuuta. Matkalla alukset vierailivat Amoyssa ja Swatowissa ja ne saapuivat Tanjung Priokiin 6. marraskuuta.
Alus aloitti 29. joulukuuta 1909 viimeisen matkansa Sabangista IJmuideniin, jonne se saapui 14. helmikuuta 1910. Alus poistettiin palveluksesta 5. maaliskuuta ja se myytiin romutettavaksi 14. lokakuuta.
Karateka (videopeli)
Karateka on Brøderbund Softwaren vuonna julkaisema videopeli. Pelin on kehittänyt Jordan Mechner Apple II:lle ja se on myöhemmin käännetty myös useille muille alustoille.
Peli on yksi ensimmäisistä beat 'em up lajityypin edustajista.
Pelistä on myöhemmin tehty uusintaversio, joka on julkaistu PlayStation 3, Xbox 360, Microsoft Windows ja iOS alustoille.
Sitrakonihappo
Sitrakonihappo eli metyylimaleiinihappo (CHO) on tyydyttymättömiin dikarboksyylihappoihin kuuluva orgaaninen yhdiste. Yhdistettä voidaan käyttää hartsien ja muovinpehmentimien valmistamiseen. Sitrakonihappo on itakoni- ja mesakonihappojen isomeeri.
Huoneenlämpötilassa sitrakonihappo on väritöntä ja hygroskooppista kiteistä ainetta. Yhdiste liukenee erittäin hyvin veteen, etanoliin ja dietyylieetteriin sekä hieman kloroformiin. Sitrakonihappo on kaksiarvoinen heikko happo ja sen pK-arvot ovat 2,2 ja 5,6. Kuumennettaessa sitrakonihaposta lohkeaa hyvin helposti maleiinihapon tavoin vettä ja muodostuu rengasrakenteinen sitrakonianhydridi.
Sitrakonihapon anhydridiä muodostuu kuumennettaessa voimakkaasti sitruunahappoa. Lisäksi muodostuu mesakonihappoa ja itakonianhydridiä. Sitrakonianhydridistä saadaan sitrakonihappoa hydrolyysin avulla. Sitrakonihappoa voidaan käyttää eräiden hartsien ja muovinpehmentimien valmistukseen.
Kuoleva maailma
Kuoleva maailma () on fantasia- ja tieteiskirjallisuuden lajityyppi, jonka tarinat sijoittuvat kaukaiseen tulevaisuuteen. Maailmasta on tullut ikivanha ja aurinko tekee kuolemaa tai on jo sammunut. Tyypillisessä asetelmassa ikääntynyt maailma elää eräänlaista toista nuoruutta, ja muinaisuudessa kukoistanut mutta sittemmin pois näivettynyt magia on tehnyt paluun. Tällaisissa kuoleva maailma -tarinoissa taikuus toimii ja yliluonnolliset olennot ovat todellisia. Genren tarinoissa on myös tieteiselementtejä, mutta yleensä edistynyt teknologia esitellään menneisyyden unohtuineina luomuksina eikä se noudata todellisia luonnonlakeja.
Kuoleva maailma -tarinat muistuttavat post-apocalypseä, mutta eivät keskity niinkään maailmanlopun aiheuttaneeseen tapahtumaan vaan sen seurauksena syntyneeseen maailmaan. Maailma ei myöskään yleensä tuhoudu jonkin dramaattisen käänteen seurauksena vaan silkkaa vanhuuttaan. Genren teemoja ovat surumielisyys, maailmantuska, kuolevaisuus ja menetetty viattomuus. Päähenkilöiden sijaan tarinat keskittyvät itse maailmaan ja sen vääjäämättömään tuhoon. Juonen eteenpäin vievänä voimana on usein uusien raaka-aineiden tai menetetyn toivon etsintä.
Tyylilajin edeltäjiä olivat kaukaista tulevaisuutta kuvanneet H. G. Wellsin "Aikakone" (1895) ja William Hope Hodgsonin "The Night Land" (1912). Jälkimmäisen romaanin maailmassa aurinko on sammunut ja ihmiskunta joutuu asumaan suuressa linnoituksessa. Clark Ashton Smithin Zothique-sarja taas kuvaa moraalisesti äärimmäisen rappeutunutta ihmiskuntaa aikojen lopussa. Koko genre on saanut nimensä Jack Vancen romaanista "Iltaruskon maa" ("The Dying Earth", 1950). Uudempia tyylilajin edustajia ovat esimerkiksi Michael Shean "A Quest for Simbilis" (1974) sekä Michael Moorcockin "Viimeisten aikojen valtiaat" -sarja sekä Gene Wolfen "Uuden auringon kirja" ja "Long Sun" -sarjat.
Olympialainen peruskirja
Olympialainen peruskirja on julkaisu, jossa kodifioidaan olympia-aatteen perusperiaatteet, Kansainvälisen olympiakomitean säännöt, olympialiikkeen organisaatio ja toiminta sekä olympiakisojen järjestämisen ehdot. Peruskirjassa on määritetty myös kansainvälisten järjestöjen, kansallisten olympiakomiteoiden ja olympialiikkeen väliset suhteet.
Olympialaista peruskirjaa on julkaistu vuodesta 1908 alkaen. Olympialaiseksi peruskirjaksi julkaisu nimettiin sen kannessa vuonna 1978; sitä ennen siitä oli käytetty eri nimiä. Uusin versio on julkaistu elokuussa 2016.
Hr. Ms. Sumatra (1890)
Hr.Ms. Sumatra oli Alankomaiden kuninkaallisen laivaston panssarikansiristeilijä.
Alus laskettiin vesille 1890.
Alus oli pienennetty versio Armstrongin Elswickin telakan vuonna 1883 Chilen laivastolle valmistetusta "Esmeraldasta". Se vastasi kooltaan Kiinan laivastolle samana vuonna valmistettua "Chi Yuania". Aluksen pääaseina olivat etukannen 8,2 tuuman ja takakannen 5,9 tuuman tykit. Kyljissä oleville hyllyille asennettiin kaksi 4,7 tuuman tykkiä.
Martti Ruokonen
Martti Ruokonen on suomalainen graafinen suunnittelija. Hän on ollut WSOY:n palveluksessa vuodesta 1990 ja suunnitellut kirjojen uloasuja, näkyvimpänä kansia. Ruokonen opiskeli alkuun biologiaa mutta siirtyi sitten Taideteolliseen korkeakouluun.
Omista suunnittelutöistään Ruokonen mainitsee esimerkkeinä Gillian Flynnin romaanin "Kiltti tyttö" kannen, joka "mursi lajin rajoja". Merkittävimpinnä hän pitää myös Peter von Baghin kirjojen suunnittelua ja niistä erityisesti Finlandia-palkittua kirjaa "Sininen laulu". Ruokosen mukaan kirjansuunnittelun taso on Suomessa noussut, typografinen suunnittelu on huolellisempaa ja osaamisen taso korkeampi.
Ruokonen on saanut palkintoja työstään. Hänen suunnittelemansa ulkoasu sarjaan "Muotoilun aarteet" on saanut Kaunis kirja -palkinnon vuonna 2012.
Kiltti tyttö
Kiltti tyttö tarkoittaa muun muassa seuraavia:
Prince of Persia (vuoden 1989 videopeli)
Prince of Persia on Brøderbund Softwaren vuonna julkaisema videopeli. Pelin on kehittänyt Jordan Mechner Apple II-alustalle.
Peli on julkaistu myöhemmin useille alustoille ja sille on tehty useita jatko-osia.
Pelin alkuperäiset lähdekoodit löytyivät pitkän ajan jälkeen ja ne on julkaistu GitHub-palvelussa.
Martin Sharp
Martin Ritchie Sharp (s. 21. tammikuuta 1942 – 1. joulukuuta 2013) oli australialainen taiteilija. Hän tuli tunnetuksi psykedelisen "Oz" nimisen underground-lehden kuvittajana 1960-luvulla. Hän ystävystyi Cream-yhtyeen kitaristin Eric Claptonin kanssa, ja hänet tunnetaankin parhaiten yhtyeen "Disraeli Gears" -albumin kannen suunnittelijana ja tekijänä. Sharpin kirjoittama runo on sanoituksena Claptonin säveltämässä kappaleesa ”Tales of Brave Ulysses”
Populous (pelisarja)
Populous on Peter Molyneuxin suunnittelema reaaliaikainen strategiapelisarja, joka on myös jumalpeli-lajityypin aloittanut peli.
Pelisarjan on kehittänyt Bullfrog Productions ja julkaissut Electronic Arts.
Khan Sheikhounin kaasukuolemat
Khan Sheikhounin kaasukuolemat huhtikuussa 2017 olivat Syyrian sisällissodan tragedia, jossa kuoli melkein sata siviiliä ja muutama sata vammautui. Joukossa oli paljon lapsia ja naisia. Hermokaasua vapautui hallituksen tekemän 
ilma- ja raketti-iskun jälkeen. Kapinalliset, länsimaat ja kansainväliset järjestöt syyttivät Syyrian hallitusta kemikaalien käytöstä siviilejä vastaan. Syyrian hallitus ja Venäjä puolestaan väittivät hallituksen iskeneen kapinallisten asevarastoon, missä oli luvattomia kemikaaleja. Yhdysvallat iski rajusti risteilyohjuksin al-Shayratin lentokentälle, mistä ilmaisku tehtiin.
Khan Al-Asal (19 maaliskuuta 2013), Saraqib (29 huhtikuuta 2013), Ghouta (21 elokuuta 2013), Jobar (24 elokuuta 2013) ja Ashrafiyat Sahnaya (25 elokuuta 2013).
Syyrian armeija teki 4. huhtikuuta kello 7 rakettihyökkäyksen ja ilmaiskun Idlibin maakunnassa sijainneeseen kapinallisten valvomaan Khan Sheikhouniin. Paikka lähellä Haman kaupunkia ja rintamalinjaa.Kymmenessä minuutissa iskun jälkeen paikalle levisi outo haju. Se tuli taistelukaasusta, joka tappoi ulkona olleita siviilejä. Jotkut ihmiset kuolivat melko pian. Toiset sairastuivat, kun olivat tekemisissä kaasua saaneiden kanssa. Kaasu oli oireista päätellen hermokaasua, ehkä sariinia. Kaasuun kuoli ainakin 86, joista 31 lasta, 20 naista. Lisäksi 160–557 vammautui .Syyrian hallinto kiisti armeijansa käyttäneen kaasuaseita.
Yhdysvallat tuomitsi iskun ja syytti Syyrian hallitusta. YK tuomitsi kaasutuksen vaatien Syyrian hallitusta lopettamaan kemiallisten aseiden käytön siviilejä vastaan. Myös Suomen ulkoministeri Soini tuomitsi iskun pitäen sitä häpeällisenä kansainvälisen yhteisön kannalta. Syyriaa tukenut Venäjä väitti, että kaasu oli vapautunut hallituksen hyökättyä tavanomaisin asein kapinallisten asetehtaaseen, jossa oli luvattomia kemikaaleja. Kremlin tiedottaja Peskov sanoi, ettei Venäjä ehdottomasti tue Syyrian hallitustakaan, mutta vaati kunnollista tutkimusta tapahtumista ennen mahdollisia YK:n toimia Syyrian hallitusta vastaan.
Trumpin hallitus määräsi 7. huhtikuuta ankaran risteilyohjusiskun Syyrian Shayratin lentotukikohtaan. Isku aiheutti tuhoa kentällä ja ja tappoi yhdeksän ihmistä. Mutta kenttä jäi silti käyttökuntoon. Yhdysvallat iskunsa tämän ilman YK:n suostumusta. Venäjä tuomitsi iskun. Venäjä ei myöskään suosutunut siihen, että Yk:n avulla tutkittaisiin kaasusikua. Niinpä Yhdysvaltain isku kiristi suurvaltojen väliä.
Alexander Ursenbacher
Alexander Ursenbacher (s. 26. huhtikuuta 1996) on sveitsiläinen snookerpelaaja, joka on kotoisin Rheinfeldenistä. Hän on toistaiseksi ainut sveitsiläinen, joka on esiintynyt snookerammattilaisten Main Tourilla. Ursenbacher on hallitseva Euroopan alle 21-vuotiaiden Snookerin mestari.
Atjeh-luokka
Atjeh-luokka oli Alankomaiden Kuninkaallisen laivaston risteilijäluokka, johon kuului kuusi alusta.
Luokan alukset olivat 92,05 metriä pitkiä ja niiden leveys oli 12,497 ja syväys 6,706 metriä. Alusten uppouma oli 3 425 tonnia. Alukset oli varustettu höyrykonein, jotka tuottivat 3 300 ihp:tä. Tuolla teholla saavutettiin 14 solmun maksiminopeus.
Alus aseistuksena oli kuusi 170 millimetrin ja kahdeksan 120 millimetrin tykkiä.
Ilkka Pekkala
Ilkka Tapani Pekkala (s. 18. helmikuuta 1955 Pöytyä) on aktiiviuransa päättänyt suomalainen seiväshyppääjä. Hän edusti vuodesta 1980 lähtien Keski-Uusimaan Urheilijoita ja hänen valmentajanaan toimi vuodesta 1977 lähtien Risto Koskinen.
Kalevan kisoista Pekkala saavutti seiväshypystä kaksi hopeaa, vuosina 1981 ja 1984. Lisäksi hän saavutti sisäratojen SM-kilpailuista hopeaa vuonna 1981 ja pronssia vuonna 1980.
Virallisissa kilpailuissa Pekkala ei ole esiintynyt vuoden 1986 hälkeen.
Jarmo Kujala
Jarmo Matias Kujala (s. 23. helmikuuta 1959 Peräseinäjoki) on aktiiviuransa päättänyt suomalainen kestävyysjuoksija. Hän edusti vuodesta 1997 lähtien Ähtärin Valpasta.
SM-tasolla Kujala saavutti maratonilta kaksi pronssia vuosina 1983 ja 1984. Lisäksi hän oli mukana maastojuoksun SM-kilpailuissa saavuttaen Kauhajoen Karhun riveissä pitkän matkan joukkuekilpailusta hopeaa vuonna 1983 ja pronssia 1980.
Virallisissa kilpailuissa Kujala ei ole esiintynyt vuoden 2002 jälkeen.
Rahkola (Ikaalinen)
Rahkola on Ikaalisten 3. kaupunginosa. Se rajoittuu pohjoisessa Vanhaan Tampereentiehen, idässä Silkintiehen, etelässä Pirkantiehen ja lännessä Vanhakauppalaan. Siellä sijaitsee Ikaalisten kirkko, Rahkolan kartano, Ikaalisten kotiseutumuseo ja Ikaalisten käsi- ja taideteollisuusoppilaitos.
Palorchestidae
Palorchestidae on sukupuuttoon kuollut pussieläinten heimo, joka eli Australiassa mioseenilta pleistoseenille. Ne saattoivat olla pussieläinten vastineet istukkanisäkkäiden maalaiskiaisille.
Neljä sukua ja kahdeksan lajia on kuvattu.
Ilpo Kuusela
Ilpo Johannes Kuusela (s. 24. joulukuuta 1960 Paattinen) on aktiiviuransa päättänyt keskimatkan juoksija. Hän edusti vuodesta vuodesta 1988 lähtien Saarijärven Pullistusta ja hänen valmentajanaan toimi Jorma Valo.
Kalevan kisoista Kuusela saavutti pronssia 800 metrin juoksusta vuonna 1984. Viestijuoksun SM-kilpailuista hän saavutti 4 x 800 metrin viestijuoksusta kolme pronssia vuosina 1983, 1984 ja 1985 sekä hopeaa vuonna 1986 ja 4 x 1 500 metrin viestijuoksusta kaksi kultaa vuosina 1984 ja 1989, kolme hopeaa vuosina 1988, 1990 ja 1994 sekä kaksi pronssia vuosina 1986 ja 1993. Lisäksi Kuusela oli mukana maastojuoksun SM-kilpailuissa saavuttaen lyhyen matkan joukkuekilpailun hopeaa vuonna 1985 sekä pronssia vuonna 1989.
Virallisissa kilpailuissa Kuusela ei ole esiintynyt vuoden 2004 jälkeen.
Maapolitiikka
Maapolitiikka käsittää ne toimenpiteet, joita julkinen valta käyttää maan hankintaan ja luovutukseen tavoitteenaan vaikuttaa ympäristön ja kaupungin kehitykseen. Tavoitteita voivat olla esimerkiksi edellytyksien luominen kaavoitukselle, yhdyskuntasuunnittelun ja rakentamisen ohjaaminen sekä sosiaalisen asuntotuotannon varmistaminen.
Pekka V. Virtasen mukaan kunnan maapolitiikassa on neljä osaa: maanhankinta, maanluovutus, maapolitiikan suhde kaavoitukseen ja muut maapolitiikan tehtävät. Maata voi hankkia vapaaehtoisilla kaupoilla, pakkolunastuksilla sekä maankäyttösopimuksilla, luovuttaa myymällä tai vuokraamalla. Koska kunnilla on Suomessa kaavamonopoli eli valta päättää kaavojen sisällöstä ja ajoituksesta, kunta voi kaavoittamalla vaikuttaa keinotteluun ja hintakehitykseen.
Hr. Ms. De Zeven Provinciën (1909)
Hr.Ms. De Zeven Provinciën oli Alankomaiden kuninkaallisen laivaston rannikkopanssarilaiva. Alus nimettiin vuonna 1936 "Hr. Ms. Surabayaksi". Keisarillisen Japanin laivaston ilmavoimat upotti aluksen 18. helmikuuta 1942. Japanilaiset nostivat hylyn liittäen sen laivastoonsa ilmatorjunta-aluksena vuonna 1943. Liittoutuneiden lentokoneet upottivat aluksen vielä samana vuonna.
Alus tilattiin Amsterdamin telakalta ja sen köli laskettiin 7. helmikuuta 1908. Alus laskettiin vesille 15. maaliskuuta 1909 ja se otettiin palvelukseen 6. lokakuuta 1910.
Alus lähti 21. marraskuuta 1910 Den Helderistä Afrikan kiertäen Hollannin Itä-Intiaan ja se saapui Surabayaan 25. tammikuuta 1911. Alus ajoi karille 23. tammikuuta 1912 kiertäessään Sumatraa. Varastojen tyhjentämisen jälkeen alus saatiin irrotettua karilta. Vaurioitunut alus siirrettiin korjattavaksi telakalle Singaporeen, mistä se palasi Surabayaan 25. huhtikuuta.
Ensimmäisen maailmansodan lopulla 4. huhtikuuta 1918 alus saattoi yhdessä "Hr. Ms. Koningin Regentesin" kanssa matkustaja-aluksia "Vondelia", "Kawi", "Rindjani" ja "Grotius" Tanjung Priokiin.
Oltuaan kahdeksan vuotta Hollannin Itä-Intiassa alus aloitti kotimatkan 20. marraskuuta 1918 Tanjung Priokista. Se kulki Panaman kanaalin läpi. Alus vieraili New Yorkissa ennen saapumistaan Den Helderiin 1. huhtikuuta 1919. Amsterdamissa alus siirrettiin telakalle huollettavaksi.
Alus lähti 9. marraskuuta 1921 toiselle matkalleen Hollannin Itä-Intiaan, jonne saavuttuaan se palveli tykistön koululaivana. Aluksen miehistö nousi kapinaan 5. helmikuuta 1933 sen ollessa Sumatran luoteiskärjen edustalla. Osa aluksen alankomaalais-indonesialaisesta miehistöstä otti vallan aluksella pitäen aluksen kuitenkin toiminnassa. Alus matkasi etelään pitkin Sumatran rannikkoa. Kuusi päivää myöhemmin Alankomaiden puolustusministeri Laurentius Nicolaas Deckers antoi luvan ilmavoimien koneiden hyökkäykseen. Yksi pudotetuista pommeista osui alukseen surmaten 23 kapinallista, minkä jälkeen loput antautuivat.
Alus poistettiin palveluksesta heinäkuussa. Se muutettiin koululaivaksi. Vuonna 1936 alus nimettiin uudelleen "Hr. Ms. Surabayaksi". Muutostöissä alukselta poistettiin viisi höyrykattilaa ja etummainen savuhormi. Jäljelle jääneet kattilat muutettiin öljypolttoisiksi. Uusi propulsiokoneisto tuotti 7 500 ihp:ta ja aluksen tankeissa oli 1 100 tonnia öljyä. Aluksen aseistus muutettiin kahdeksi 11 , kahdeksi 5,9, kahdeksi kolmen tuuman tykiksi, joita täydensi kuusi 40 millimetrin ilmatorjuntatykkiä ja kuusi 12,7 millimetrin ilmatorjuntakonekivääriä. Aluksen uppouma oli 5 644 tonnia ja sen maksiminopeus 16 solmua. Miehistöä aluksella oli 447 henkeä.
Keisarillisen Japanin laivaston ilmavoimien G4M-pommikoneet upottivat aluksen 18. helmikuuta 1942 Surabayan satamaan. Japanilaisten vallattua alueen aluksen hylky nostettiin ylös. Keisarillisen Japanin laivasto muutti aluksen ilmatorjunta-alukseksi.
Vuonna 1943 liittoutuneiden pommikoneet upottivat aluksen.
Blockade
Blockade on kolikkopeli vuodelta .
Pelistä on tehty useita jäljitelmiä ja käännöksiä, muun muassa Nokia 6110 matkapuhelimessa oleva "Matopeli".
Pelin on kehittänyt ja julkaissut Gremlin Industries, joka myöhemmin yhdistyi Segan kanssa.
Gogon riuttamuodostuma
Gogon muodostuma on Länsi-Australiassa sijaitseva stratigrafinen muodostuma, jossa on säilynyt myöhäisdevonikauden (Frasne-vaiheen) riuttojen eläimistön fossiilisia jäänteitä. Sen enimmäispaksuus on 430 metriä. Se on muodostunut vaaleanharmaista liuskeista ja silttikivestä, ja siinä on ohuita kalkkikivisiä linssejä ja runsaita kalkkikiven kivettymien kerroksia. Muodostumassa esiintyviin eläimiin kuuluu eurypteridien, säde-eläinten, panssarihaiden, viuhkaeväisten jne. fossiileja.
Gremlin Industries
Gremlin Industries oli yhdysvaltalainen kolikkopelien kehittäjä 1970-luvulla.
Vuonna 1979 Gremlin yhdistyi Segan kanssa ja uudet pelit nimettiin joko Gremlin/Sega tai Sega/Gremlin brändin alle.
Exidy
Exidy oli yhdysvaltalainen kolikkopelien kehittäjä, joka perustettiin vuonna . Yrityksen perusti Pete Kauffman Palo Altossa lähdettyään Ramtek-yrityksestä.
Yritys teki myös kokeiluita kotitietokoneiden valmistukseen Exidy Sorcerer -malleilla.
Yritys lopetti toimintansa vuonna 1995. Vuonna 2006 Mean Hamster Software hankki oikeudet valmistaa kolikkopelejä Exidy-nimellä.
Pentti Raitanen
Pentti Tapani Raitanen (s. 5. elokuuta 1956 Kylmäkoski) on aktiiviuransa päättänyt suomalainen pituushyppääjä. Hän edusti vuodesta 1991 lähtien Jokioisten Jännettä.
Kalevan kisoista Raitanen saavutti neljä hopeaa vuosina 1977, 1978, 1980 ja 1984 sekä pronssia vuonna 1979. Lisäks hän saavutti sisäratojen SM-kilpailuista kaksi kultaa vuosina 1978 ja 1981, kaksi hopeaa vuosina 1983 ja 1984 sekä kaksi pronssia vuosina 1979 ja 1980.
Virallisissa kilpailuissa Raitanen ei ole esiintynyt vuoden 1992 jälkeen.
Intohimo (vuoden 1982 elokuva)
Intohimo () on vuonna 1982 ensi-iltansa saanut Jean-Luc Godardin ohjaama, käsikirjoittama ja leikkaama ranskalais-sveitsiläinen draamaelokuva, jonka pääosia näyttelevät Isabelle Huppert, Hanna Schygulla, Michel Piccoli ja Jerzy Radziwilowicz. Jean-Luc Godard käsikirjoitti elokuvan Jean-Claude Carrièren kanssa. Elokuvan tuottajina olivat Armand Barbault, Catherine Lapoujade, Martine Marignac ja Alain Sarde. "Intohimo" kilpaili vuoden 1982 Cannesin elokuvajuhlilla, missä Jean-Luc Godard oli ehdokkaana pääkilpailussa parhaan elokuvan Kultaisen palmun saajaksi. Elokuva oli ehdolla myös muun muassa kolmen Césarin saajaksi.
Jerzy (Jerzy Radziwilowicz) on puolalainen elokuvantekijä, jolla on ongelmia uusimman elokuvansa kanssa. Elokuvanteon aikana Jerzy tutustuu kahteen paikalliseen naiseen, tehdastyöntekijä Isabelleen (Isabelle Huppert) ja hotellinomistaja Hannaan (Hanna Schygulla), jonka aviomies Michel Boulard (Michel Piccoli) omistaa tehtaan, missä Isabelle on töissä.
"Intohimo" sai teatteriensi-iltansa Ranskassa 26. toukokuuta 1982 ja oli Parafrance Filmsin teatterilevittämä. Elokuva keräsi Ranskassa teatterikierroksensa aikana 207 294 katsojaa. Suomessa "Intohimo" ei saanut teatteriensi-iltaa, mutta televisioensi-iltansa se sai Yle TV1 -kanavalla 30. toukokuuta 1990.
Rotten Tomatoes -sivuston mukaan 67% kriitikoista on antanut elokuvalle positiivisen arvosanan 6,2/10 keskiarvolla. Keräys perustuu kuuteen arviointiin. 787 käyttäjästä 61% on antanut elokuvalle positiivisen arvosanan 3,5/5 keskiarvolla. Internet Movie Databasen 1 807 käyttäjää on antanut elokuvalle keskiarvon 6,2/10.
"Intohimo" julkaistiin Ranskassa DVD:lle 9. marraskuuta 2005.
Jukka Ylinen
Jukka Tapio Ylinen (s. 29. maaliskuuta 1961 Alahärmä) on aktiiviuransa päättänyt suomalainen pituushyppääjä. Hän edusti vuodesta 1989 lähtien Porvoon Urheilijoita ja hänen valmentajanaan toimi Jorma Junttila.
Kalevan kisoista Ylinen saavutti pituushypyn pronssia vuonna 1984. Lisäksi hän saavutti sisäratojen SM-kilpailuista hopeaa vuonna 1985.
Virallisissa kilpailuissa Ylinen ei ole esiintynyt vuoden 1991 jälkeen.